ராமநாதபுரம் மாவட்டம் முதுகுளத்தூர் அருகே உள்ள தெய்வதானம் கிராமத்தைச் சேர்ந்தவர், சாமுண்டீஸ்வரி (21). இவருக்கும் முத்துராமலிங்கம் (32) என்பவருக்கும் கடந்த 2011 -ம் ஆண்டு திருமணம் நடந்தது. திருமணம் நடந்த சில நாள்களில், கணவர் முத்துராமலிங்கம் வேலைக்காக வெளிநாடு சென்றுவிட்டார். இந்நிலையில், வீட்டிலிருந்த மருமகள் சாமுண்டீஸ்வரியை மாமியார் ஆறுமுகம் தரக்குறைவாகப் பேசியும், பல்வேறு குறைகளைக் கூறியும் கொடுமைப்படுத்தியுள்ளார். மேலும், வெளிநாட்டிலிருந்து திரும்பி வந்த கணவர் முத்துராமலிங்கமும் சாமுண்டீஸ்வரியை கொடுமைப்படுத்தியுள்ளார். இதனால் மனமுடைந்த சாமுண்டீஸ்வரி, தனது தாயார் வீட்டுக்குச் சென்று அங்கேயே தங்கியிருந்துள்ளார். இந்த நிலையில், மனைவி சாமுண்டீஸ்வரியை சமாதானம் செய்து தன் வீட்டுக்கு அழைத்துவந்து, மாமியாரும் கணவர் முத்துராமலிங்கமும் மீண்டும் கொடுமைப்படுத்தியுள்ளனர்.